open-index/open-wikipedia-markdown huggingface dataset:
Ludmila Engquist

**Ludmila Engquist** (aiemmin Ljudmila Viktorovna Narožilenko, omaa sukua Leonova, venäjäksi: Людмила Викторовна Нарожиленко-Леонова, s. 21. huhtikuuta 1964 Tambovin alue, Venäjän SFNT, Neuvostoliitto) on ruotsalainen, aiemmin venäläinen 100 metrin aitajuoksun maailmanmestari vuosilta 1991 ja 1997. Olympiakultaa hän voitti Atlantassa 1996. 

Hän on jäänyt kiinni kiellettyjen aineiden käytöstä niin neuvostoliittolaisena aiturina Ljudmila Narožilenkona kuin myös myöhempää kotimaataan Ruotsia edustaneena kelkkailijana Ludmila Engquistinä.

Ludmila Engquist juoksi vuonna 1992 Neuvostoliiton väreissä ollessaan ennätyksensä 12,26. Hän pitää hallussaan myös Ruotsin ennätystä 12,47, jonka hän on juossut kahdesti. Ensin Atlantan olympialaisissa 1996 ja toistamiseen Sevillan Maailmanmestaruuskisoissa 1999.

## Yksityiselämä
Engquistista ilmestyi syksyllä 2024 Johar Bendjelloulin ja Henrik Johnssonin kanssa kirjoitettu elämäkertakirja *Ludmila – Svenskare kan ingen vara*. Kirjassa hän kertoo muun muassa henkilökohtaisista vaikeuksistaan, kolmatta kertaa sairastamastaan syövästä, itsemurhayrityksestään, nuorena raiskatuksi joutumisestaan ja masennuksestaan. Hänellä on kaksi lasta, vuonna 1982 syntynyt tytär ja vuonna 2004 syntynyt poika. Engquistista tuli Ruotsin kansalainen vuonna 1996. Hän oli naimisissa  ruotsalaisen liikemiehen Johan Engquistin kanssa vuosina 1995–2020.

## Ennätykset
* '''100 m:''' 11,04 (1992)
* '''200 m:''' 23,03 (1988)
* '''100 m aidat:''' 12,26 (1992)

## Lähteet
Funktioavaruus

**Funktioavaruus** on tiettyjen joukkojen *X* ja *Y* välisten funktioiden muodostama joukko. Funktioavaruutta kutsutaan avaruudeksi, koska se on monissa sovelluksissa joko topologinen avaruus tai vektoriavaruus (tai molempia).

Funktioavaruudet ovat yleisiä monilla matematiikan osa-alueilla, sillä monet lukuavaruuksien ja niiden välisten funktioiden ominaisuudet pätevät jossain muodossa myös funktioavaruuksilla ja funktioita kuvaavilla funktioilla, eli operaattoreilla tai funktionaaleilla.

Erilaisia funktioavaruuksia tutkitaan erityisesti matemaattisen analyysin eri osa-alueilla, osittaisdifferentiaaliyhtälöiden ratkaisussa ja topologiassa. Funktioavaruuksia käytetään myös fysiikassa, esimerkiksi kvanttimekaniikassa hiukkaset voidaan ajatella funktioiksi sopivassa Hilbertin avaruudessa.

## Esimerkkejä
*Topologiassa funktioavaruutta voidaan ajatella joukkojen  Y  ja  X  tulojoukkona  Y^X , sillä millä tahansa funktiolla  f  jokainen  x \in X  "indeksoi" jonkin alkion  y = f_x \in Y  (jota merkitään yleensä  f(x) ). Vastaavasti esimerkiksi jokaista vektoria  v = (v_1, v_2) \in \mathbb{R}^2  voidaan myös ajatella funktiona  v: \lbrace 1, 2 \rbrace \longrightarrow \mathbb{R} .

*Lineaarialgebrassa enintään n-asteisten polynomien joukko  \mathbb{P}_n  on  n+1 -ulotteinen funktioiden vektoriavaruus. 

*Lebesguen avaruudet eli <math> L^p </math>-avaruudet ovat klassinen esimerkki funktioavaruuksista, jotka ovat täydellisiä normiavaruuksia, eli Banach-avaruuksia.

*Sileiden funktioiden joukko, eli  k -kertaa jatkuvasti derivoituvien funktioiden joukko  C^k  ja äärettömän monta kertaa jatkuvasti derivoituvien funktioiden joukko  C^\infty .

## Funktionaalianalyysi
Funktionaalianalyysi on matematiikan osa-alue, jossa tutkitaan erityisesti ääretönulotteisia vektoriavaruuksia, niiden ominaisuuksia ja kuvauksia. Monet tällaiset avaruudet ovat joko lukujono- tai funktioavaruuksia. Esimerkiksi operaattorin ominaisuudet (kuten jatkuvuus) riippuvat funktioavaruuden ominaisuuksista.

## Lähteet

## Kirjallisuutta

*
Kierrosluku (matematiikka)

**Kierrosluku** on matematiikassa kokonaisluku, joka kertoo kuinka monesti suljettu käyrä *C* kiertää pisteen *P* vastapäivään.

## Havainnollistaminen

## Lähteet
Väinö Pelkonen

**Väinö Armas Pelkonen** (23. maaliskuuta 1894, Viipurin maalaiskunta &ndash; 2. toukokuuta 1974, Helsinki) oli suomalainen kirjailija. Pelkonen käytti myös nimimerkkiä *Dan Morris*.

## Teoksia
*  *Suvi*, runoja. Arthur Runehjelm’in kustantamo, Porvoo 1919
*  *Fordi: yksinäytöksinen huvinäytelmä*. Karisto 1926
*  *Kohtalon sormi : yksinäytöksinen pila*.  Karisto 1926
*  *Maalainen markkinoilla : yksinäytöksinen huvinäytelmä*.  Karisto 1926
*  *Salapoliisi : yksinäytöksinen pila*.  Karisto 1926
*  *Nykyaikainen morsian : yksinäytöksinen pila*.  Karisto 1928
*  *Coué-instituutissa : 1-näytöksinen pila*.  1929
*  *Silli : yksinäytöksinen ilveily*.  Oy Näytelmä, Helsinki 1931
*  *Kihlajaislahja : yksinäytöksinen näytelmä*.  Karisto 1932
*  *Naissankari : yksinäytöksinen huvinäytelmä*.  Karisto 1936
*  *Vekkulin vehkeet : yksinäytöksinen näytelmä*.  Karisto 1936
*  *Ihmismetsästäjä : salapoliisikertomuksia*.  Smia, Helsinki 1944
*  *Kaunis Kasperi : yksinäytöksinen pila*.  Karisto 1945
*  *Maalaisasemalla : 1-näytöksinen pila*.  Karisto 1945
*  *Pekan purjehdusmatka*, kuvittanut Päivö Suomela.  Kansankirja 1945
*  *Jouluaatto Karvakorvan luolassa : 1-näytöksinen lasten joulunäytelmä*. Valistuskeskus, Helsinki 1946
*  *Musta leninki : 1-näytöksinen näytelmä*.  Karisto 1946
*  *Myötäjäiset : yksiosainen huvinäytelmä*.  Karisto 1946
*  *Hua Shi ja Li Shu : rakkautta ja seikkailuja Taivasten valtakunnassa*.  Kirjakauppa Oma, Helsinki 1947 (nimellä Dan Morris)
*  *Kotiin paluu : 1-näytöksinen näytelmä*.  Valistuskeskus, Helsinki 1947
*  *Kuunariparkki Eeliksen jungmannit : poikien seikkailukertomus*.  Pellervo, Helsinki 1947
*  *Musta kotka*. Pellervo, Helsinki 1947 (nimellä Dan Morris)
*  *Veripunaiset ympyrät*, salapoliisiromaani.  Kansankirja 1947 (nimellä Dan Morris)
*  *Kielletty polku : jännitys- ja seikkailukertomuksia*. Pellervo, Helsinki 1948 (nimellä Dan Morris)
*  *Kadettisulhanen*.  Paletti, Helsinki 1948
*  *Onnen sormus*.  Kirjakauppa Oma, Helsinki 1948
*  *Rosita : Pampan kuningatar*.  Kirjakauppa Oma, Helsinki 1948 (nimellä Dan Morris)
*  *Vihaan ja rakastan, historiallinen romaani Perman häviön ajalta*.  Kirjakauppa Oma, Helsinki 1948 (nimellä Dan Morris)
*  *Päällysmies Alarik Puustinen*, humoristinen romaani.  WSOY 1949
*  *Yllätystä kerrakseen : yksinäytöksinen näytelmä*.  Karisto 1952
*  *Akka : 1-osainen maalaisnäytelmä*.  1956
*  *Reimari : kolminäytöksinen huvinäytelmä*.  1965

## Lähteet
* Suomen kirjailijat-tietokanta
Hartwig von Ludwiger

**Hartwig von Ludwiger** (29. kesäkuuta 1895 Beuthen, Sleesia, Saksa (nykyisin Puolassa) – 1947 Belgrad, Jugoslavia) oli Wehrmachtin kenraaliluutnantti toisen maailmansodan aikana.

Ludwiger taisteli ensimmäisessä maailmansodassa. Hänet ylennettiin 11. krenatöörirykmentin luutnantiksi 30. heinäkuuta 1915. Sodan jälkeen Ludwiger palveli 3. jalkaväkirykmentissä, ja hänet ylennettiin everstiluutnantiksi 1. lokakuuta 1938. 

Toisessa maailmansodassa Ludwiger ansaitsi ritariristin tammenlehvillä. Vuonna 1941 hänet ylennettiin everstiksi ja vuoden 1943 toukokuussa kenraalimajuriksi. Sodan alussa Ludwiger oli 28. saksalaisen jalkaväkirykmentin esikunnassa ja palveli myöhemmin 83. jääkärirykmentissä, 704. jalkaväkidivisioonassa ja vielä 104. jääkäridivisioonassa. Toisen maailmansodan lopussa hänet ylennettiin koko Saksan armeijan XXI armeijakunnan ylipäälliköksi. Arvoltaan Ludwiger oli vuodesta 1944 ollut kenraaliluutnantti. Hänen joukkonsa taistelivat Balkanilla ja osallistuivat taisteluun Titon partisaaneja vastaan. Sodan jälkeen hänet tuomittiin Jugoslaviassa kuolemaan sotarikoksista vuonna 1946. Ludwiger hirtettiin vuonna 1947 belgradilaisessa vankilassa.
Kolmannen asteen käyrä

**Kolmannen asteen käyrä** on algebrallinen käyrä, jonka määrittelee yhtälö

:*F*(*x*,*y*,*z*) = 0

sovellettuna homogeeniseen koordinaatistoon projektiivitasolle tai epähomogeeniseen avaruuteen, joka on määritelty asettamalla z = 1 em. yhtälössä. Tässä *F* on lineaarinen kombinaatio kolmannen asteen monomista 

:*x*3, *y*3, *z*3, *x*2*y*, *x*2*z*, *y*2*x*, *y*2*z*, *z*2*x*, *z*2*y*, *xyz*.

Kolmannen asteen käyrä on tasokäyrä, joka on muotoa

a_1 x^3 + a_2 x^2y + a_3 xy^2 + a_4 y^3 + a_5 x^2 + a_6 xy + a_7 y^2 + a_8 x + a_9 y + a_{10} = 0 

polynomin kuvaaja. Tutuin esimerkki tällaisesta käyrästä on kuutioparaabeli: **y = b<sub>1</sub>x<sup>3</sup> + b<sub>2</sub>x<sup>2</sup> + b<sub>3</sub>x + b<sub>4</sub> = 0**.

Kolmannen asteen käyrät voivat olla muodoltaan hyvin vaihtelevia. Yhteisenä piirteenä niille on kuitenkin, että ne voivat leikata suoran enintään kolmessa pisteessä.

## Esimerkkejä

Alla olevissa kuvissa on joitakin esimerkkejä kolmannen asteen käyristä ja niiden yhtälöt.


File:CubeChart.svg|Kuutioparaabeli y = x^3
File:Polynomialdeg3.svg|Kolmannen asteen polynomifunktion kuvaaja*y* = *ax*3+*bx*2+*cx*+*d*
File:Kartesisches-Blatt.svg|Descartesin lehtix^3 + y^3 - 3axy = 0
File:Cissoide2.svg|Diokleen kissoidi(x^2 + y^2)x = 2ay^2
File:Conchoid of deSluze.svg|de Sluzen konkoidi(*x*-1)(*x*2+*y*2) = *ax*2
File:Cubic with double point.svg|Singulaarinen kolmannen asteen käyräy^2 = x^2(x+1)
File:Strophoid-chart.png|Oikea strofoidiy^2 = x^2 \frac{a-x}{a+x}
File:Semicubical_parabola.svg|Puolikuutioparaabeliy^2 = x^3
File:Serpentine_curve.png|Serpentiinikäyräy = \frac{abx}{x^2 + a^2}
File:Trif1111.jpg|Tridenttikäyrä*xy*+*ax*3+*bx*2+*cx* = *d*
File:MaclaurinTrisectrix.SVG|Maclaurinin trisectrix2*x*(*x*2+*y*2) = *a*(3*x*2-*y*2)
File:Tschirnhausen_cubic.svg|Tschirnhausenin kuutiollinen käyrä3ay^2 = x(x - a)^2
File:Witch_of_Agnesi,_a_1,_2,_4,_8.svg|Agnesin noitay = \frac{8a^3}{x^2 + 4a^2}


## Lähteet
* A Catalog of Cubic Plane Curves 

### Viitteet
August von Meyszner

**August Edler von Meyszner** (3. elokuuta 1886, Graz - 24. tammikuuta 1947, Belgrad) oli itävaltalaissyntyinen SS- ja poliisiupseeri (SS-Gruppenführer ja vuodesta 1942 myös *Generalleutnant der Polizei*) toisen maailmansodan aikana. 

Meyszner ylennettiin 1941 kenraalimajuriksi. Tuolloin hänen oli järjestyspoliisin päällikkönä saksalaisten valtaamassa Norjassa ja hänestä tuli 1942 korkein SS- ja poliisijohtaja Serbiassa. Hän työskenteli myös Kolmannen valtakunnan taloustoimiston palveluksessa Serbiassa. Hänen arvellaan olleen vastuussa noin 15&nbsp;000 juutalaisen naisen ja lapsen murhista alueella. Tätä tarkoitusta varten natsien Valtakunnan turvallisuusvirasto (*Reichsicherheitshauptamt* eli RSHA) toimitti kaasuauton juutalaisten murhaamiseen Semlinin keskitysleiriin Belgradin lähelle. Sodan jälkeen Meyszner joutui liittoutuneiden sotavangiksi. Hänet tuomittiin kuolemaan sotarikoksista vuonna 1946 ja hirtettiin Belgradissa 24. tammikuuta 1947.

## Lähteet
Franz Heinzer

**Franz Heinzer** (s. 11. huhtikuuta 1962 Schwyz, Sveitsi) on sveitsiläinen uransa lopettanut alppihiihtäjä.

Heinzerin uran paras saavutus on syöksylaskun maailmanmestaruus vuoden 1991 Maailmanmestaruuskilpailuista. Hän oli sijoittunut aikaisemmissa MM-kilpailuissa peräti kolme kertaa syöksylaskussa neljänneksi. Hänen uransa paras sijoitus olympialaisista on syöksyn kuudes sija Albertvillen kisoista 1992.

Heinzer voitti syöksylaskun maailmancupin kolme kertaa peräkkäin vuosina 1991–1993 sekä supersuurpujottelun maailmancupin vuonna 1991. Hän oli parhaimmillaan kolmas maailmancupin loppupisteissä vuonna 1993. Yhteensä hän voitti 17 osakilpailua, joista 15 tuli syöksylaskusta ja 2 alppiyhdistetystä.

Heinzer lopetti uransa vuonna 1994.

## Osakilpailuvoitot

## Lähteet
*
*Heinzer Ski-databasen sivuilla
Friedrich Rainer

**Friedrich Rainer** (28. heinäkuuta 1903 Sankt Veit an der Glan – 19. heinäkuuta 1947? Ljubljana, Jugoslavia) oli kansallissosialistisen puolueen aluejohtaja (Gauleiter) ja Itävallan Landeshauptmann muun muassa Salzburgissa.

Rainer, jonka isä oli opettaja St. Veitissa, opiskeli lakia Grazissa ja ansaitsi rahaa lomiensa aikana työmiehenä ja pankkivirkailijana. Päättökokeidensa jälkeen Rainer työskenteli notaarintoimistossa, ennen valmistumistaan 1926. Opiskellessaan Rainer liittyi SA:han, ja kuului muihinkin natsimielisiin järjestöihin St. Veitissa.

Lokakuussa 1930 Rainer liittyi Saksan kansallissosialistiseen työväenpuolueeseen ja oli yksi St. Veit Ortsgruppen perustajista. Neljä vuotta myöhemmin Gauleiter Hubert Klausner antoi oman toimistonsa Rainerille. Maanpetoksesta – tarkat yksityiskohdat tuntemattomia – Rainer joutui vuodeksi poliisivankilaan vuonna 1935, mutta vapautui aikaisin hyvän käytöksen ansiosta seuraavassa maaliskuussa. Toukokuussa 1936 Rainer nimitettiin kansallissosialistisen puolueen aluehallintoon Carinthiassa.

Anschlussin aikana 13. maaliskuuta 1938 Gauleiter Josef Bürckel, Itävallan Anschlussin valtakunnankomissaari natsi-Saksassa, palkkasi Rainerin henkilökuntansa henkilö- ja järjestyshallintoon. Toukokuussa 1938 Adolf Hitler nimesi henkilökohtaisesti Rainerin Salzburgin Gauleiteriksi, ja hänestä tuli samalla myös Reichstagin jäsen.

Toisen maailmansodan sytyttyä Rainer nimitettiin valtakunnan puolustuskomissaariksi ja 15. maaliskuuta 1940 Salzburgin valtakunnankuvernööriksi. On 18. marraskuuta 1941 Rainer nimitettiin kansallissosialistisen puolueen Gauleiteriksi Carinthiaan, ja hänestä tuli myös Landeshauptmann. Hänet nimitettiin juuri Salzburgissa puoluekomissaariksi 11. joulukuuta 1942. Kun Italia hylkäsi saksalaisliittolaisensa 10. syyskuuta 1943, Rainer otti hallintaansa Saksan operaatioalueen Adrianmeren rannikolla valtakunnankomissaarina, ja hänestä tuli myös Italian Friulin provinssin siviilihallinnon päällikkö.

7. toukokuuta 1945 – yhdeksän päivää Hitlerin kuoleman jälkeen – Rainer siirsi viralliset tehtävänsä hallintolautakunnalle ja pakeni Weißensee-nimiselle järvelle lähelle kotiseutuaan Itävallassa. Paikallisilta saamiensa vihjeiden perusteella britit pidättivät hänet ja veivät hänet Nürnbergiin. Rainer osallistui kuuluisiin oikeudenkäynteihin todistajana, varsinkin oikeudenkäynnissä Arthur Seyss-Inquartia vastaan.

Maaliskuussa 1947 Rainer luovutettiin Jugoslaviaan, jossa Ljubljanassa istunut sotaoikeus tuomitsi hänet kuolemaan 19. heinäkuuta 1947. Hänet hirtettiin ilmeisesti vielä samana päivänä hänen leskensä Jugoslaviasta saaman kuolintodistuksen mukaan. Kuitenkin Slovenian itsenäistyttyä julki tulleiden arkistomateriaalien mukaan Rainer antoi tietoja vangitsijoilleen vielä ainakin kahden vuoden ajan ja onkin mahdollista että hänet teloitettiin vasta marraskuussa 1950.
Nicolas Frantz

**Nicolas Frantz** (4. marraskuuta 1899 Mamer, Luxemburg – 8. marraskuuta 1985 Luxemburg) oli luxemburgilainen maantiepyöräilijä, kaksinkertainen Ranskan ympäriajon voittaja.

Frantz aloitti ammattilaisuransa Thomann-tallissa vuonna 1922, jatkoi Alcyon-joukkueessa vuodet 1924–1932 ja lopetti uransa 1934. Hän sijoittui Ranskan ympäriajossa toiseksi vuosina 1924 Ottavio Bottecchian voittaessa ja 1926 Lucien Buyssen jälkeen ennen kuin voitti kilpailun 1927 ja 1928. Etappeja hän voitti Tour de Francessa yhteensä 21.

Frantz saavutti MM-kilpailuissa kaksi mitalia: hopeaa Zürichissä 1929 Georges Ronssen jälkeen sekä pronssia Roomassa 1932 Alfredo Bindan ja Remo Bertonin viedessä kirkkaammat mitalit. Hän voitti Luxemburgin maantieajomestaruuden 12 kertaa peräkkäin ja lisäksi Baskimaan ympäriajon sekä klassikot Pariisi-Bryssel ja Pariisi-Tours.

## Saavutuksia
*Ranskan ympäriajo
**1924 kokonaiskilpailussa toinen, voitto etapeilla 11 ja 12, toinen etapilla 10, kolmas etapeilla 2 ja 13 
**1925 kokonaiskilpailussa neljäs, voitto etapeilla 4, 5, 9 ja 15, toinen etapeilla 6, 10 ja 16, kolmas etapeilla 2, 3 ja 13
**1926 kokonaiskilpailussa toinen, voitto etapeilla 7, 9, 11, 12 ja 13, toinen etapeilla 4 ja 8
**1927 kokonaiskilpailun sekä etappien 11, 15 ja 21 voitto, toinen etapeilla 2, 12 ja 16, kolmas etapeilla 9, 13 ja 24
**1928 kokonaiskilpailun sekä etappien 1, 6, 12, 18 ja 22 voitto, toinen etapeilla 2, 3, 9, 10, 13 ja 16, kolmas etapeilla 4 ja 20
**1929 kokonaiskilpailussa viides, voitto etapeilla 7 ja 22, toinen etapeilla 11, 12 ja 15, kolmas etapeilla 4 ja 18
*Baskimaan ympäriajo:
**1926 kokonaiskilpailun sekä etappien 1 ja 4 voitto
**1927 kokonaiskilpailussa neljäs
**1928 kokonaiskilpailussa kuudes, voitto etapilla 4
**1929 kokonaiskilpailussa kolmas, voitto etapilla 4
*Saksan ympäriajo:
**1931 kokonaiskilpailussa kolmas, voitto etapeilla 2 ja 5
*Belgian ympäriajo:
**1923 kokonaiskilpailussa kolmas
**1924 kokonaiskilpailussa toinen, voitto etapilla 4
*Maantieajon MM-kilpailu: 1929 hopeaa, 1932 pronssia
*Pariisi-Tours: 1924 toinen, 1926 kolmas, 1929 voitto
*Pariisi-Roubaix: 1924 neljäs, 1930 viides
*Milano–San Remo: 1924 viides
*Flanderin ympäriajo: 1924 kuudes, 1926 kahdeksas
*Pariisi-Bryssel: 1925 kolmas, 1927 voitto, 1928 toinen, 1929 kolmas
*Torino-Bryssel: 1930 kokonaiskilpailussa toinen
*Madrid-Santander: 1923 kokonaiskilpailun ja etapin 1 voitto
*Pariisi-Lyon: 1923 henkilökohtaisen kilpailun voitto
*Pariisi-Reims: 1923 voitto
*Pariisi-Calais: 1923 voitto
*GP Francois Faber: 1923 voitto, 1930 voitto
*GP des Ardennes: 1925 voitto
*Pariisi-Hayange: 1926 voitto
*Pariisi-Longwy: 1927 voitto
*Pariisi-Rennes: 1928 voitto
*Pariisi-Nancy: 1932 voitto
*Circuit Lorraine-Bourgoigne: 1932 kokonaiskilpailun voitto
*Luxemburgin maantieajomestari: 1923–1934

## Lähteet
*Nicolas Frantz Memoire du cyclisme -tietokannassa
Jean-Noël Augert

**Jean-Noël Augert** (s. 17. elokuuta 1949 Saint-Jean-de-Maurienne, Ranska) on ranskalainen uransa lopettanut alppihiihtäjä.

Augert voitti pujottelun maailmanmestaruuden Val Gardenan maailmanmestaruuskilpailuissa 1970. Sapporon talviolympialaisissa 1972 hän sijoittui viidenneksi sekä pujottelussa että suurpujottelussa.

Urallaan Augert voitti kolme pujottelun lajicupia ja yhteensä 15 maailmancupin osakilpailua. Vuonna 1969 hän sijoittui maailmancupin loppupisteissä toiseksi.

Augert lopetti uransa 24-vuotiaana vuonna 1973 ja meni naimisiin alppihiihtäjä Françoise Macchin kanssa vuonna 1975.

## Lähteet
*
*Augert Ski-databasen sivuilla
American Gangster

**American Gangster** on syksyllä 2007 Yhdysvalloissa julkaistu rikoselokuva. Elokuvan on käsikirjoittanut Steven Zaillian ja ohjannut Ridley Scott. Pääosissa näyttelevät Denzel Washington, joka esittää Harlemin kuuluisaa huumeparonia Frank Lucasia, sekä Russell Crowe, joka näyttelee Lucasia jahdannutta rikosetsivää Richie Robertsia. Elokuva sijoittuu New Yorkiin, jossa elokuva myös kuvattiin.

## Vastaanotto
*American Gangster* on saanut pääosin hyviä arvosteluja elokuvakriitikoilta. Elokuvaa pidettiin myös potentiaalisena Oscar-palkintojen saajana, ja se saikin ehdokkuuden kategorioissa paras naissivuosa (Ruby Dee) ja paras lavastus (Arthur Max, Beth A. Rubino).

## Lähteet

## Aiheesta muualla
* ''American Gangsterin'' virallinen sivusto
Robert Ford

**Robert Newton Ford** (31. tammikuuta 1862 – 8. kesäkuuta 1892) oli yhdysvaltalainen lainsuojaton, joka tuli tunnetuksi murhattuaan Jesse Jamesin vuonna 1882.

## Elämäkerta

Robert Ford syntyi Ray Countissa, Missourissa. Hänen isänsä oli James Thomas Ford ja äiti Mary Bruin. Ford ihaili suuresti maineeseen noussutta rikollista Jesse Jamesia ja tämän pelotonta rikollisen ammattia. Vuonna 1880 Ford viimein pääsi tapaamaan Jamesia. 

Marraskuussa vuonna 1881 Jesse James muutti perheineen St. Josephiin, Missouriin. Hän oli aikeissa lopettaa ryövärin uransa, mutta hän halusi tehdä vielä viimeisen suuren keikan, ryöstää Platte Cityn pankin. Jamesin jengi oli kuitenkin pienentynyt huomattavasti ja siksi James kutsui Robert Fordin ja hänen veljensä Charles Fordin täydentämään joukkoaan. Fordin veljekset liittyivät porukkaan mutta heidän tarkoituksenaan ei ollut ryöstää pankkia vaan saada Jesse Jamesista luvattu 10&nbsp;000 dollarin etsintäkuulutuspalkkio.

3. huhtikuuta 1882 Fordit ja James söivät aamupalaa Jamesin talolla. James huomasi talossaan taulun, joka oli pölyinen. Hän meni puhdistamaan sitä, eikä hänellä ollut asetta. Ford huomasi tilaisuutensa tulleen ja ampui Jamesia takaraivoon. 

8. kesäkuuta 1892 Ed O'Kelley ampui Robert Fordin katkaistulla haulikolla. Hänen on kerrottu kävelleen miehen taakse ja sanoneen tälle "Hello, Bob." Kun Robert kääntyi, O'Kelley ampui molemmat piiput. 

Fordin tarinasta tehtiin vuonna 2007 elokuva *[[Jesse Jamesin salamurha pelkuri Robert Fordin toimesta]]*.
Liam Miller

**William ”Liam” Peter Miller** 13. helmikuuta 1981 Cork – 9. helmikuuta 2018) oli irlantilainen jalkapalloilija, joka pelasi mm. Celticin, Manchester Unitedin, Leedsin ja Sunderlandin riveissä. Hän päätti uransa Yhdysvalloissa Wilmington Hammersheadissa vuonna 2016. Hänen pelipaikkansa oli joko keskikentän keskellä tai oikea laitahyökkääjä.

Miller kuoli 9. helmikuuta 2018 haimasyöpään, joka todettiin hänellä marraskuussa 2017. Hän oli naimisissa Clare Millerin kanssa ja heillä on kaksi poikaa ja yksi tytär.

## Lähteet
* Manchester United Zone 

### Viitteet
Parvipenkojat

**Parvipenkojat** (Pomatostomidae) eli aikaisemmalta nimeltään **australiantimalit** on varsin pieni pienenkokoisten varpuslintujen heimo. Ne elävät luonnonvaraisina ainoastaan Oseaniassa. Kaikki viisi lajia ovat maassa syöviä, kaikkiruokaisia ja sosiaalisia lintuja. Ne elävät pieninä ryhminä ja huutavat toisilleen äänekkäästi koko päivän ajan.

Parvipenkojia on ennen pidetty timalien heimon (Timalidae) sukuna, mutta nykyään ne erotetaan omaksi heimokseen. Parvipenkojat jaetaan kahteen sukuun:

;*Pomatostomus* (parvipenkojat)
* Kastanjalakkipenkoja *Pomatostomus ruficeps*
* Naamiopenkoja *Pomatostomus temporalis*
* Naukupenkoja *Pomatostomus superciliosus*
* Viirupääpenkoja *Pomatostomus halli*
; *Garritornis*
* Papuanpenkoja *Garritornis isidorei*

## Lähteet

## Aiheesta muualla
*ITIS: Pomatostomidae
Parvipenkojat (suku)

**Parvipenkojat** (*Pomatostomus*) eli aikaisemmalta nimeltään **australiantimalit** on oseanialainen pienenkokoisten varpuslintujen suku. Ne ovat maassa syöviä, kaikkiruokaisia ja sosiaalisia lintuja, jotka elävät pieninä ryhminä ja huutavat toisilleen äänekkäästi koko päivän ajan.

Parvipenkojien suku kuuluu parvipenkojien heimoon (Potamostomidae) yhdessä yksilajisen *[[Garritornis]]*-suvun kanssa.

Parvipenkojien suvun neljä lajia ovat:

* Kastanjalakkipenkoja *Pomatostomus ruficeps*
* Naamiopenkoja *Pomatostomus temporalis*
* Naukupenkoja *Pomatostomus superciliosus*
* Viirupääpenkoja *Pomatostomus halli*

## Lähteet
*ITIS: Pomatostomus 

### Viitteet
Joki, jolta ei ole paluuta

**Joki, jolta ei ole paluuta** (*River of No Return*) on vuonna 1954 ensi-iltaan tullut yhdysvaltalainen lännenelokuva. Elokuvan on tuottanut 20th Century Fox, ja se on tehty CinemaScopella. Elokuvan pääosissa näyttelevät Robert Mitchum ja Marilyn Monroe. 

## Juoni
Elokuva tapahtuu Kanadassa kultaryntäyksen aikoihin. Juuri vankilasta vapautunut Matt Calder (Robert Mitchum) saa maatilalleen hoidettavakseen kymmenvuotiaan pojan Markin. Harry Weston voittaa pokerissa kultakaivoksen, ja hänen on mentävä hoitamaan valtauksen paperit kuntoon Council Cityyn. Hän ottaa matkalle mukaansa tyttöystävänsä Kayn (Marilyn Monroe). Eteneminen väliin vaarallisten koskijaksojen sävyttämällä joella ei lautalla kuitenkaan parilta onnistu. He ajautuvat Matin maatilalle, jossa Harry ryöstää Matin aseen ja hevosen. Kay jäi maatilalle odottamaan Harryn paluuta. Intiaanit hyökkäävät Matin tilalle ja nyt aseeton Matt, Kay ja Mark joutuvat lähtemään vaaralliselle matkalle jokea pitkin kohti alajuoksulla sijaitsevaa Council Cityä. Matkalla niin intiaanit, puuma kuin Harrya heidän valtauksensa varastamisesta syyttävät kullankaivajat Sam Benson ja Dave Colby hyökkäävät matkaajien kimppuun, mutta he selviytyvät. Myöhemmin Matt löytää Harryn kaupungissa. Mark ampuu Harryn, joka uhkaa ampua hänen isänsä. Samalla hän ymmärtää miksi hänen isänsä oli ammuttava mies vastaavassa tilanteessa vuosia aiemmin. Kay löytää työtä Council Cityn saluunasta. Lopussa Matt ja Kay saavat toisensa.

## Vastaanotto ja jälkimaine
*[[Video-opas|Video-oppaassa]]* vuodelta 1994 Bello Romano sanoi elokuvan olevan viihdyttävää katsottavaa pääparin ja kauniiden maisemien ansiosta. Hän antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
* Rottentomatoes.com
* Kuvia elokuvasta
A Good Year – Mainio vuosi

**A Good Year – Mainio vuosi** (alkuperäinen englanninkielinen nimi *A Good Year*) on Ridley Scottin ohjaama, vuonna 2006 valmistunut draamaelokuva. Peter Maylen saman nimiseen romaaniin pohjautuvan elokuvan pääosassa näyttelee Russell Crowe. Elokuva kertoo Max Skinner -nimisestä investointipankkiirista (Crowe), jonka isosetä kuolee yllättäin ja jättää Skinnerille perinnöksi suuren viinitilan, jota tämä alkaa kunnostaa. 

## Näyttelijät
Valentino Mazzola

**Valentino Mazzola** (26. tammikuuta 1919 Cassano d'Adda – 4. toukokuuta 1949 Superga) oli italialainen jalkapalloilija. 

Mazzolaa pidettiin yhtenä aikakautensa parhaista pelaajista. Häntä pidetään myös yhtenä Italian kaikkien aikojen parhaista pelaajista.

Mazzola oli Torinon 1940-luvun suurjoukkueen eli *Grande Torinon* kapteeni. Hän menehtyi muun joukkueen tavoin Supergan lento-onnettomuudessa vuonna 1949.

Mazzola aloitti uransa Veneziassa vuonna 1939. Hän saavutti seuran riveissä yhden Italian cupin voiton. Vuonna 1942 Mazzola siirtyi Torinoon. Hän saavutti seuran riveissä viisi Italian-mestaruutta ja yhden Italian cupin voiton. Italian maajoukkueessa Mazzola pelasi vuosina 1942–1949 12 ottelua ja teki niissä 4 maalia. Hän toimi myös Italian kapteenina.

Mazzolan pojat Sandro ja Ferruccio ovat myös entisiä jalkapalloilijoita.

## Saavutukset
*Italian-mestaruus 1943, 1946, 1947, 1948, 1949
*Italian cupin voitto 1941, 1943
*Serie A:n paras maalintekijä 1947

## Aiheesta muualla
*Valentino Mazzolan esittely  
*Valentino ja Sandro Mazzolan esittely
Trooppi

**Trooppi** voi tarkoittaa seuraavia:

* trooppi, retoriikassa kielikuva, joka sisältää sanaleikin.
* trooppi, olemassaolevaan lauluun myöhemmin tehty kommentoiva lisäys, erityisesti keskiajan kirkkomusiikissa.
* trooppi, filosofiassa partikulaarinen eli yksittäinen ominaisuuden ilmentymä.
* trooppi, kirjallisuudessa kielen, rakenteen tai sisällön ilmiö, jota hyödynnetään kirjallisena keinona.
Amfipaattinen

**Amfipaattinen** molekyyli on molekyyli, jossa on sekä **hydrofiilinen** että **hydrofobinen** pää. Poolisissa liuoksissa nämä muodostavat misellin muotoisia rakkuloita, joissa siis ulospäin ovat suuntautuneet hydrofiiliset päät (pooliset) ja sisäänpäin kääntyneet hydrofobiset hännät (poolittomat). 

Esimerkiksi pesuaineissa "puhdistava" osa perustuu pesuaineiden sisältämiin tensideihin, jotka ovat myös amfipaattisia aineita. Ne muodostavat misellejä ja vangitsevat hydrofobiset molekyylit, esimerkiksi rasvat, misellin sisään.
Peter Lüscher

**Peter Lüscher** (s. 14. lokakuuta 1956) on sveitsiläinen entinen alppihiihtäjä.

Lüscher saavutti urallaan MM-hopeaa alppiyhdistetystä vuonna 1982. Garmisch-Partenkirchenin MM-kilpailuissa 1978 Lüscher sijoittui suurpujottelussa seitsemänneksi ja Innsbruckin talviolympialaisissa 1976, hän oli kahdeksas pujottelussa.

Lüscher voitti alppihiihdon maailmancupin kokonaiskilpailun vuonna 1979 ja saavutti urallaan yhteensä kuusi osakilpailuvoittoa. Hän lopetti uransa vuonna 1985.

Lüscher valittiin vuonna 1979 vuoden miesurheilijaksi Sveitsissä. Hän on naimisissa ranskalaisen entisen alppihiihtäjättären Fabienne Serratin kanssa.

## Osakilpailuvoitot

## Lähteet
*
*Lüscher Ski-databasen sivuilla
Sopeutumattomat

**Sopeutumattomat** (*The Misfits*) on vuonna 1961 ilmestynyt yhdysvaltalainen elokuva, jonka ohjasi John Huston. Pääosissa olivat Clark Gable, Marilyn Monroe, Montgomery Clift, Thelma Ritter ja Eli Wallach. 

Elokuvan tuotti United Artists ja sen käsikirjoitti Arthur Miller, joka oli naimisissa Marilyn Monroen kanssa. Elokuva jäi sekä Gablen että Monroen viimeiseksi. Gable kuoli ennen ensi-iltaa ja Monroe seuraavana vuonna. 

*Sopeutumattomat* kuvattiin Nevadan osavaltiossa, suurilta osin autiomaassa. Aikataulun ja budjetin ylittänyt kuvausprosessi oli vaikea. Sitä käsitellään useissa kirjoissa ja dokumenttielokuvissa. Horror punk -yhtye Misfits sai nimensä elokuvan mukaan. 

## Juoni
Elokuvan keskiössä on neljä paikkaansa etsivää sopeutumatonta. Heitä ovat nuori, vasta eronnut Roslyn Taber (Monroe), leskeksi jäänyt Guido (Wallach), ikääntyvä lehmipoika Gay Langland (Gable) sekä traumaattinen Perce Howland (Clift). He lähtevät Renon autiomaahan pyydystämään villihevosia.

Matkan aikana kunkin luonto joutuu koetukselle ja henkiset haavat avautuvat.

## Kuvaukset
Koska pääosanesittäjät, ohjaaja ja käsikirjoittaja olivat kuuluisuuksia, *Sopeutumattomien* ennakkomainonta oli suurellista. Magnum-valokuvayhtiö palkkasi luottokuvaajansa seuraamaan kuvauksia.

Prosessista tuli kuvausryhmälle ongelmallinen. Marilyn Monroen ja Arthur Millerin avioliitto rakoili, ja Monroen lääkeriippuvuus syveni. Hän myöhästyi kuvauksista tavan takaa ja joutui eräässä vaiheessa sairaalahoitoon. Sekä Monroe, että Montgomery Clift kärsivät päihderiippuvuudesta ja unettomuudesta, ja Cliftillä, joka oli alkanut kärsiä muistikatkoksista hurjan alkoholinkäytön seurauksena, oli vaikeuksia muistaa vuorosanojaan.

John Huston pelasi öisin uhkapelejä ja nukahteli kuvauksissa. Tuotantoyhtiö joutui maksamaan osan hänen peliveloistaan. 

Clark Gable vaati saada tehdä stunt-kohtauksensa itse. Elämäkerturit ovat arvelleet, että tämä vaikutti tuolloin 59-vuotiaan näyttelijän kuntoon. 

Työryhmää painosti kuvausten ajan kova helle.

## Lähteet

## Aiheesta muualla
* www.filmsite.org
* www.telvis.fi
* 
* Historiaa 
* Historiikki ja galleria
Marjastajat

**Marjastajat** (Melanocharitidae) on varsin pieni heimo pienenkokoisissa varpuslinnuissa. Niitä elää luonnonvaraisina ainoastaan Indonesiassa ja Uudesta-Guineassa. Marjastajat ovat keskikokoisia varpuslintuja, jotka syövät hedelmiä ja marjoja, joitain hyönteisiä ja muita selkärangattomia. Höyhenpeite on arkinen, siinä on yleensä harmaata, ruskeaa, mustaa ja/tai valkoista. Marjastajat elävät yleensä yksin tai pareittain, ja ne rakentavat kuppimaisen pesän, jonne munivat 1–2 munaa.

Marjastajia on ennen pidetty kukastajien sukuna, mutta nykyään se on oma heimonsa. Marjastajiin kuuluu 4 sukua ja 10 lajia
.
## Suvut ja lajit
### [[Marjastajat (suku)|Marjastajat]] ''Melanocharis''
* Mustamarjastaja *Melanocharis nigra*
* Papuanmarjastaja *Melanocharis arfakiana*
* Rinnemarjastaja *Melanocharis longicauda*
* Viirumarjastaja *Melanocharis striativentris*
* Vuorimarjastaja *Melanocharis versteri*

### [[Pikkumesikot]] ''Oedistoma''
* Harmaarintamesikko *Oedistoma iliolophum*
* Pikkumesikko *Oedistoma pygmaeum*

### [[Medestäjämesikot]] ''Toxorhamphus''
* Keltarintamesikko *Toxorhamphus novaeguineae*
* Tuhkapäämesikko *Toxorhamphus poliopterus*

### Lajeja, joilla on oma sukunsa
* Täplämarjastaja *Rhamphocharis crassirostris*

## Lähteet
Potjomkinin portaat

**Potjomkinin portaat** () ovat maailmankuulu nähtävyys Odessan kaupungissa Ukrainassa. Portaita pidetään Odessan juhlallisena sisäänkäyntinä mereltä päin, ja ne ovat Odessan tunnetuin symboli.

Alkuun portaat tunnettiin muun muassa nimillä *Bulevardinportaat*, *Jättiläisportaat*, *[[Richelieu]]n portaat* ja *Primorskin portaat*. Vuonna 1955 ne kuitenkin nimettiin *Potjomkinin portaiksi* panssarilaiva Potjomkinin kapinan 50-vuotisjuhlan kunniaksi. Katariina Suuren suosikin ja Krimin kuvernöörin Grigori Potjomkinin (1739–1791) mukaan nimetyn aluksen asemapaikka oli Odessassa, ja sen miehistö nousi kapinaan Venäjän vuoden 1905 vallankumouksessa. Portaille on dramatisoitu verilöyly Sergei Eisensteinin elokuvan ''Panssarilaiva Potemkin'' (1925) kuuluisassa "Odessan portaat" -nimellä tunnetussa jaksossa. Vaikka Ukrainan itsenäistyttyä 1990-luvulla portaat saivat takaisin aiemman nimensä (*Primorskin portaat*), odessalaiset kutsuvat portaita yhä Potjomkinin mukaan.

Suunnitelman portaista olivat tehneet jo vuonna 1825 pietarilaiset arkkitehdit Francesco Boffo, Avraam Melnikov ja Charles Pottier. Päätös valtavien 200 porrasaskelmaa ja lukuisia tasanteita käsittävien portaiden rakentamisesta tehtiin vuonna 1837, ja ne rakennettiin 1837–1841. Rakennustöistä vastasi englantilainen John Upton -niminen insinööri, joka oli paennut Britanniasta välttääkseen petostuomion. Portaita varten tuotiin Odessaan laivalla Itävalta-Unkarin Triestestä vihertävänharmaata hiekkakiveä.

Eroosion vähitellen rapautettua porraskiviä ne korvattiin 1933 punertavanharmaalla graniitilla ja porrastasanteet päällystettiin asfaltilla. Muutostöissä kahdeksan porrasaskelmaa hävisi satama-alueen hiekkaan, jolloin jäljelle jäi nykyinen rakenne: yhteensä 192 porrasaskelmaa ja kymmenen tasannetta.

Portaiden rakenne on alun perin suunniteltu taitavasti niin, että portaat luovat eräänlaisen optisen harhan. Kun portaita katsotaan ylhäältä alaspäin, voidaan nähdä vain porrastasanteet ja itse portaat jäävät näiden väliin piiloon. Alhaalta ylöspäin katsottaessa taas voidaan nähdä vain itse portaat ja porrastasanteet jäävät vastaavasti piiloon. Portaiden näkymä onkin vaikuttavimmillaan katsottaessa niitä alhaalta ylöspäin.

Vuonna 1906 portaiden viereen rakennettiin köysirata, jolla ihmiset saattoivat nousta ylös mäelle portaita kiipeämättä. Rata oli pitkään poissa käytöstä, mutta se uudistettiin vuonna 2004. Meren ja portaiden välissä on vilkasliikenteinen rantakatu ja laivaterminaali.

## Lähteet

## Aiheesta muualla
Israelin kansallismuseo

**Israelin kansallismuseo** () sijaitsee kukkulalla Gi'vat Ramin naapurustossa Jerusalemissa, lähellä knessetiä ja Jerusalemin heprealaista yliopistoa. Museon perusti vuonna 1965 Jerusalemin silloinen pormestari Teddy Kollek. Museon kokoelmissa on taidetta, veistoksia ja Kuolleenmeren kääröjen lisäksi useita muita arkeologisia esineitä.

## Galleria

Kuva:Jerusalem Schrein des Buches BW 1.JPG|Shrine of the Book, jossa säilytetään Kuolleenmeren kääröjä
Kuva:Jerusalem Modell BW 2.JPG|Pienoismalli Jerusalemista toisen temppelin aikaan


## Lähteet

## Aiheesta muualla

* Museon kotisivut
Geertje Wielema

**Geertje Wielema** (24. heinäkuuta 1934 Hilversum – 18. elokuuta 2009 Almere) oli alankomaalainen uimari, olympiamitalisti ja Euroopan mestari.

Wielema voitti olympiahopeaa 100 metrin selkäuinnista Helsingissä 1952, missä hän osallisttui myös 400 metrin vapaauintiin. Wielema voitti urallaan myös kolme EM-mitalia Torinosta 1954.

Wielema valittiin ensimmäisenä naisena Alankomaiden vuoden urheilijaksi vuonna 1954.

## Lähteet
* Geertje Wielema Bio, Stats and Results  Olympics at Sports-Reference.com 

### Viitteet

## Aiheesta muualla
Tulinakkelit

**Tulinakkelit** eli aiemmalta nimeltään **viirunakkelit** (*Daphoenositta*) on suku pienenkokoisissa varpuslinnuissa. Niitä löytyy luonnonvaraisina ainoastaan Australaasiasta. Tulinakkelit näyttävät puukiipijöiltä, mutta niillä on lyhyempi pyrstö. Ne eivät ole muuttolintuja, eivätkä muuta kuin lyhyitä matkoja ruoan perässä. Tulinakkelit ovat pieniä metsässä eläviä lintuja, joilla on terävä alaspäin kaartuva nokka, jolla se pystyy kaivamaan hyönteisiä puun kuoren alta. Pesä on kuppimainen ja puussa tai pensaassa. 

Tulinakkeleihin kuuluu yksi suku ja kolme lajia.

## Lajit
* Australiannakkeli *Daphoenositta chrysoptera*
* Papuannakkeli *Daphoenositta papuensis*
* Tulinakkeli *Daphoenositta miranda*

## Lähteet
Stan Smith

**Stan Smith** (s. 14. joulukuuta 1946) on yhdysvaltalainen tennispelaaja. Hän syntyi Pasadenassa, Kaliforniassa, ja opiskeli Etelä-Kalifornian yliopistossa. Hän siirtyi peliuransa jälkeen valmennustehtäviin ja sai vuonna 1987 paikan International Tennis Hall of Famesta. 

Miesten kaksinpelissä Smith voitti mestaruudet kahdessa Grand Slam -turnauksessa: Yhdysvaltain avoimissa 1971 ja Wimbledonissa 1972.

Nelinpelin taitajana Smith kuului aikansa tunnetuimpiin; hän ylsi yhteen mestaruuteen Australian avoimessa (1970) sekä neljään mestaruuteen Yhdysvaltain avoimessa (1968, 1974, 1978, 1980). Hänen tunnetuin pelitoverinsa oli Robert Lutz.

## Lähteet

 

## Aiheesta muualla
Pamela Roylance

**Pamela Roylance** (s. 27. maaliskuuta 1952 Seattle, Washington, Yhdysvallat) on yhdysvaltalainen näyttelijä joka on esittänyt mm. tohtori Sandy Hortonia *[[Päivien viemää]]* -televisiosarjassa vuosina 1983-1984. Hän on esiintynyt myös rikossarjassa *[[Murhasta tuli totta]]* vuosina 1990-1993. Hän aloitti aktiivisen näyttelijän uransa 1980-luvun alussa.

## Aiheesta muualla

*
Never Surrender

**Never Surrender** on Triumphin kuudes studioalbumi. Albumi on julkaistu vuonna 1983. Albumi pääsi listoilla sijalle 26. Singlet "All The Way", "A World Of Fantasy" ja "Never Surrender" pääsivät sijoille 2, 3 ja 23.

## Kappaleet

# 
# 
# 
# 
# 
# 
# 
# 
# 
# 

Kaikki kappaleet: Emmett, Levine and Moore.

## Muusikot
* Rik Emmett - kitara, laulu
* Gil Moore - rummut, laulu
* Michael Levine - basso, piano
Joaquín Navarro-Valls

**Joaquín Navarro-Valls** (16. marraskuuta 1936 Cartagena, Espanja – 5. heinäkuuta 2017 Rooma, Italia) oli yksi Vatikaanivaltion tärkeimmistä ei-kirkollisista työntekijöistä. Uransa aikana hän toimi muun muassa Vatikaanivaltion tiedottajana. Koulutukselliselta taustaltaan hän oli lääketieteen tohtori, joka opiskeli viestintään liittyviä aineita. Uskonnolliselta taustaltaan Navarro-Valls esimerkiksi kuului katoliseen Opus Dei -järjestöön.

Vuoden 2005 konklaavissa paavi Johannes Paavali II:n seuraajaksi valittiin Benedictus XVI. Navarro-Valls erosi tiedottajan virasta 11. heinäkuuta 2006, minkä jälkeen uusi paavi nimitti hänet Università Campus Bio-Medico -oppilaitoksen johtohenkilöstöön.

## Lähteet
Chuck McKinley

**Charles Robert "Chuck" McKinley** (5. tammikuuta 1941 St. Louis, Missouri – 10. elokuuta 1986 Dallas, Teksas) oli yhdysvaltalainen tennispelaaja. Hänet muistetaan parhaiten Wimbledonin turnauksesta, jossa hän voitti vuonna 1963 miesten kaksinpelin mestaruuden. Hänen finaalivastustajanaan oli Fred Stolle.

McKinley voitti Dennis Ralstonin pelitoverina miesten nelinpelin Yhdysvaltain avoimissa vuosina 1961, 1963 ja 1964. Hän kuului Yhdysvaltain joukkueeseen, joka voitti vuonna 1963 mestaruuden Davis Cupissa.

McKinley pääsi Hall of Fameen samana vuonna, kun kuoli aivokasvaimeen 45-vuotiaana.

## Lähteet
Christoph Schönborn

**Christoph Schönborn** (s. 22. tammikuuta 1945) on itävaltalainen katolisen kirkon kardinaali, teologi ja Wienin arkkipiispa. Kardinaali hänestä tuli Johannes Paavali II:n päätöksellä 1998. 

Schönborn syntyi nykyisen Tšekin tasavallan alueella 1945. Hänen perheensä kuului keskieurooppalaiseen Schönbornin aatelissukuun. Nuoruusvuosinaan Schönborn liittyi dominikaaneihin. Matura-kokeensa hän suoritti 1963. Schönborn opiskeli teologiaa Pariisissa sekä filosofiaa ja psykologiaa Bornheimissa ja Wienissä. Vuonna 1970 kardinaali Franz König vihki hänet papiksi. Hän jatkoi opiskelujaan Regensburgissa, missä hän työskenteli tulevan paavin Joseph Ratzingerin alaisuudessa. 

Schönbornista tuli Wienin arkkipiispa vuonna 1995. Kolme vuotta myöhemmin hänelle myönnettiin myös kardinaalin arvo. Vuoden 2005 konklaavissa hän oli yksi ennakkosuosikeista, eli nk. *[[papabile]]*, muttei tullut valituksi. Suhteellisen nuoresta iästään johtuen hänellä on kuitenkin oikeus osallistua kaikkiin konklaaveihin eli paavinvaaleihin ja tulla valituksi paaviksi, kunnes hän täyttää kahdeksankymmentä vuotta 22. tammikuuta 2025.   

## Aiheesta muualla

* Christoph Schönbornia käsittelevä sivusto
Kanō-koulukunta

**Kanō-koulukunta** () oli yksi merkittävimmistä japanilaisen maalaustaiteen koulukunnista. Se sai alkunsa Muromachi-kaudella. Koulukunnan perustivat Kanō Masanobu (1434–1530) ja hänen poikansa Kanō Motonobu (1476–1559).

Kanō-koulukunnalle ovat tyypillisiä värikkäät suuret paperityöt ja yksiväriset silkkimaalaukset. Paperitöitä käytettiin sermeissä ja liukuovissa. Niiden aiheina olivat maisemat, linnut ja muut luonnonaiheet, ja niiden tausta peitettiin usein lehtikullalla. Upeimpia esimerkkejä Kanō-liukuovista on Kioton Nijō-linnassa. Silkkimaalauksissa näkyy selviä vaikutteita kiinalaisista tussipiirroksista.

## Galleria

Kano Eitoku - Cypress Trees.jpg|Kanō Eitoku, *Hinoki zubyōbu* (’Sypressipuut’), 1500-luvun loppu tai 1600-luvun alku, 1,7 x 4,61 m.
Kano Eino - Birds and Flowers of Spring and Summer - Google Art Project.jpg|Kanō Einō, *Kevään ja kesän lintuja ja kukkia*, 1600-luvun loppu, 1,530 mm × 3,610 mm.
Tigres et dragons par Kanō Sanraku.jpg|Tiikereitä ja lohikäärmeitä Kanō Sanrakun maalaamana, 1800-luku, 1,78 × 3,57 m.


## Lähteet

 

## Aiheesta muualla
Scopusvuori

**Scopusvuori** (, , , *Jabal al-Mašhad*, , *Jabal aṣ-Ṣawwāna*) on 834 metrin korkuinen vuori Israelissa, Jerusalemista luoteeseen. Se on jatkoa Öljymäelle.

Nimi Scopus viittaa latinankieliseen sanaan *scopus*, joka tarkoittaa tähystämistä. Israelin itsenäisyyssodassa Scopusvuori oli israelilaisten hallussa ja ensimmäisen ristiretken aikaan kristittyjen ritarit leiriytyivät juuri tälle vuorelle. Scopusvuorella sijaitsee *Hadassah* -nimisen järjestön ylläpitämä sairaala, joka on vihitty käyttöön vuonna 1975.

Vuorelta on hyvät näkymät Jerusalemiin ja sen lähiympäristöön. Jerusalem muureineen ja taloineen näyttäytyy lännessä ja Juudean erämaa idässä. Joitakin satoja metrejä vuoren rinnettä alaspäin on rakennustyömaita. Sekä palestiinalaiset että israelilaiset rakentavat jatkuvasti kaupungin ympärille. 

## Galleria

File:JPF - Old City From Mount Scopus.jpg|Jerusalemin vanha kaupunki Scopusvuorelta katsottuna
File:Mount Scopus PA180016.JPG|Näkymä Juudean erämaan suuntaan
File:HebrewU-MtScopus.JPG|Jerusalemin heprealainen yliopisto
File:Jerusalem war cemetery 2.JPG|Jerusalem brittiläinen sota hautausmaa
File:Har Hatsofim IMG 7790.jpg|Hauta ja Nicanor
File:Hadassa 1.JPG|Hadassah Hospital - Scopusvuori 
File:הגן הבוטני הלאומי ע"ש מונטגיו למפורט - הר הצופים.jpg|Kansallinen kasvitieteellinen puutarha 
File:Bezalel.jpg|Bezalel Academy of Art and Design
|Ammunition Hillin juoksuhautoja


## Lähteet
* Semy Kahan: Ikkuna Jerusalemiin, Kulttuuria, katuja, kulkijoita, Kirjapaja 2004, 

### Viitteet
Projekti Chanologia

**Projekti Chanologia** on itseään anonyymeiksi kutsuvien yksilöiden antama nimi protestille skientologiakirkkoa vastaan.

Hyökkäyksen aloituksen syihin kuuluu YouTubeen vuotanut video, jossa Tom Cruise selittää suhteestaan kyseiseen kulttiin. Video poistettiin myöhemmin Skientologiakirkon pyynnöstä, mikä aiheutti anonyymien voimakkaan negatiivisen reaktion.

Anonyymien mielestä kyseessä on turha internetsensuuri. Se yhdistettynä vanhoihin kultin aiheuttamiin kuolemantapauksiin aiheutti heidän päätöksensä ottaa ohjat omiin käsiinsä. Pian YouTubeen ilmestyikin anonyymien sodanjulistus. 

Näin sai alkunsa Projekti Chanologia.

Anonyymien toimintatapoihin kuuluvat mm. DDoS-hyökkäykset, pilasoitot, mustien faxien lähettely skientologien keskuksiin tuhlatakseen mustetta, skientologian salaisuuksien levittäminen, sekä rauhanomaiset protestit skientologiakirkon rakennusten edessä. Protesteja on pidetty monissa eri maissa ja niihin on liittynyt tuhansia anonyymeiksi itseään kutsuvia ihmisiä. Anonyymien tavoitteena vaikuttaa olevan puuttuminen skientologiakirkon rikoksiin ja organisaation verovapauteen, sekä uhrien vapauttaminen kultista.

## Katso myös
* ITviikon uutinen suuresta osasta edellistä tietoa

## Lähteet
Ivan Dias

**Ivan Dias** (14. huhtikuuta 1936 Mumbai, Intia – 19. kesäkuuta 2017 Rooma, Italia) oli katolisen kirkon kardinaali. Hän toimi *Congregatio pro Gentium Evangelizatione* -kongregaation prefektinä.

Pappisvihkimyksensä Dias sai 1958. Vuonna 1964 hän siirtyi palvelemaan paavilliseen kuuriaan. Hän palveli vuosia eri puolilla maailmaa erilaisissa paavillisissa diplomaattilähetystöissä, kunnes 1991 hänet nimitettiin nuntiukseksi eli paavin diplomaatiksi Etelä-Koreaan. Vuonna 2001 paavi Johannes Paavali II nimitti hänet kardinaaliksi.

Vuoden 2005 konklaavissa Dias kuului ennakkosuosikkeihin, eli oli nk. *[[papabile]]*. Hän ei tullut kuitenkaan valituksi, vaan paavinistuimelle nousi saksalainen Joseph Ratzinger.

## Lähteet
Give Me Your Soul...Please

__NOTOC__
**Give Me Your Soul...Please** on King Diamond -nimisen heavy metal -yhtyeen kahdestoista albumi. Albumi on julkaistu vuonna 2007.

Albumi nousi Suomen virallisen listan sijalle 25.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* King Diamond – laulu, kosketinsoitin
* Andy LaRocque – kitara, kosketinsoitin
* Mike Wead – kitara
* Hal Patino – basso
* Matt Thompson – rummut
* Livia Zita – vieraileva laulaja

## Arvostelut
* About.com: 
* AllMusic: 
* Metalliluola: 6+/10

## Lähteet

## Aiheesta muualla
* Kotisivut 
* 
*
Giovanni Battista Re

**Giovanni Battista Re** (s. 30. tammikuuta 1934 Borno, Italia) on italialainen katolisen kirkon kardinaali. Re työskenteli piispojen kongregaation (*Congregatio pro Episcopis*) prefektinä vuosina 2000–2010. Hän jäi virastaan eläkkeelle 30. kesäkuuta 2010.

Re vihittiin papiksi 3. maaliskuuta 1957. Hänen kirkollinen uransa suuntautui paavilliseen kuuriaan, ja vuonna 1989 hän pääsi työskentelemään eräässä valtiosihteeristön avainvirassa kardinaalivaltiosihteeriin alaisuudessa. Tässä virassa hän oli huomattava vaikuttaja Vatikaanissa, mutta hänen virkansa ei ollut tarpeeksi riittävä kardinaalinnimitystä varten. Vasta 2000-luvulla hän kohosi piispojen kongregaation johtoon ja sai kardinaalinviran paavi Johannes Paavali II:lta.

Vuoden 2005 konklaavissa Re oli yksi ennakkosuosikeista, eli niin kutsuttu *[[papabile]]*. Uudeksi paaviksi nousi kuitenkin saksalainen Joseph Ratzinger, joka otti nimekseen Benedictus XVI:n.

## Lähteet
TimeSplitters 2

**TimeSplitters 2** on Free Radical Designin kehittämä ja Eidos Interactiven julkaisema ensimmäisen persoonan ammuntapeli, joka on *[[TimeSplitters]]*-pelisarjan toinen osa. Peli julkaistiin Nintendo GameCubelle, PlayStation 2:lle ja Xboxille vuonna .

Yksinpelissä on kymmenen tasoa, joissa pelaaja matkustaa ajassa eri aikakausilla yrittäen pysäyttää TimeSplitters-rotua tuhoamasta ihmiskuntaa. Tämä tapahtuu keräämällä kaikki ”aikakristallit”. Pelin lopun tapahtumat saavat jatkoa pelisarjan seuraavassa osassa, *[[TimeSplitters Future Perfect]]issä*.

## Vastaanotto
Peli on saanut GameSpotin arvostelussa arvosanaksi 8.7/10.

Peli on saanut IGN:n arvostelussa arvosanaksi 9.1/10.

Peliä on sanottu aikansa parhaaksi ammuntapeliksi.

## Lähteet

## Aiheesta muualla
*
Fred Stolle

**Frederick Sydney ”Fred” Stolle** (8. lokakuuta 1938 – 5. maaliskuuta 2025) oli australialainen tennispelaaja. Hän pääsi International Tennis Hall of Fameen vuonna 1985. 

Stolle voitti Grand Slam -otteluissa kahdesti kaksinpelimestaruuden. Vuonna 1965 hänen vastustajanaan oli Ranskan avoimissa Tony Roche ja vuonna 1966 Yhdysvaltain avoimissa John Newcombe.

## Grand Slam -turnausvoitot
* Australian avoin tennisturnaus
** Miesten nelinpeli: 1963, 1964 ja 1966
** Sekanelinpeli: 1962, 1969
* Ranskan avoin tennisturnaus
** Miesten kaksinpeli: 1965
** Miesten nelinpeli: 1965, 1968
* Wimbledon 
** Miesten nelinpeli: 1962, 1964
** Sekanelinpeli: 1961, 1964, 1969
* Yhdysvaltain avoin tennisturnaus
** Miesten kaksinpeli: 1966
** Miesten nelinpeli: 1965, 1966, 1969

## Lähteet
Ashley Cooper

**Ashley John Cooper** (15. syyskuuta 1936 Melbourne – 22. toukokuuta 2020) oli australialainen tennispelaaja. Hän pääsi tenniksen kansainväliseen kunniagalleriaan 1991 ja sai Australian ritarikunnan upseerin arvon 2007.

Vuonna 1957 Cooper voitti miesten kaksinpelin Australian avoimissa; hänen finaalivastustajanaan oli Neale Fraser. Hän eteni finaaliin myös Wimbledonissa ja Yhdysvaltain avoimissa, mutta hävisi ensimmäisessä Lew Hoadille, jälkimmäisessä Malcolm Andersonille.

Cooperin uran menestyksekkäin vuosi oli 1958, jolloin hän voitti miesten kaksinpelissä kolme neljästä grand slam -turnauksesta. Hän voitti Australian avoimet, Wimbledonin ja Yhdysvaltain avoimet. Australian ja Yhdysvaltain avoimissa hän kohtasi Malcolm Andersonin, Wimbledonissa Neale Fraserin.

Davis Cupia Cooper oli voittamassa vuonna 1957. Melbournessa pelatussa loppuottelussa Yhdysvaltoja vastaan hän voitti ensimmäisen päivän kaksinpelissään Vic Seixasin viisieräisessä ottelussa ja hävisi päätöspäivänä merkityksettömän kaksinpelin Barry MacKaylle, senkin viidessä erässä. Vuonna 1958 loppuottelu pelattiin Brisbanessa. Avauspäivänä Cooper voitti neljässä erässä Barry MacKayn. Päätöspäivänä hän hävisi neljässä erässä Alex Olmedolle, mikä ratkaisi Davis Cupin voiton Yhdysvalloille.

## Kaksinpelivoitot Grand Slam -turnauksissa

## Lähteet
Sara Montiel

**Sara Montiel** (myös **Sarita Montiel**, oikealta nimeltään **Maria Antonia Abad**, 10. maaliskuuta 1928 Ciudad Real – 8. huhtikuuta 2013) oli espanjalainen näyttelijätär ja laulaja, joka oli aktiivinen vuodesta 1948. Hänellä oli kaksi adoptoitua lasta.

Montiel kuoli kotonaan Madridissa 8. huhtikuuta 2013.

## Lähteet

## Aiheesta muualla

*